# Trópico de cáncer

Trópico de Cáncer és una pel·lícula documental del director, fotògraf i editor mexicà Eugenio Polgovsky que retrata la vida d'una família a les entranyes del desert de San Luis Potosí, Mèxic. A través d'un retrat poètic i naturalista (quasi silenciós), observem detalladament els mètodes -alguns prehistòrics- de supervivència que les famílies, per mitjà de coneixements ancestrals de cacera i de fabricació d'eines, practiquen dins d'una geografia aparentment estèril. Així extreuen animals i plantes que embenin a la riba d'una carretera que curta de nord a sud el desert del centre de Mèxic.
El MoMa de Nova York va presentar el seu documental "Trópico de Cáncer" com a part d'allò més innovador del cinema documental contemporani, amb una projecció especial en la Setmana de la Crítica del 58è Festival Internacional de Cinema de Canes en 2005. El diari The New York Times assenyalà "Trópico de Cáncer" com una notable Opera Prima i el diari Le Monde va qualificar Eugenio Polgovsky com a "Un mag del cinema".

## Tema

El documental rendeix un homenatge a la humanitat d'aquests éssers oblidats del sistema. Entre nopaleres, espines i magüeis sota l'intens sol sobreviuen el dia a dia amb mètodes rudimentaris, alguns heretats del període Neolític. Per exemple, els nens amb destresa i creativitat fabriquen paranys per caçar esquirols, escurçons o rates per a menjar. A més existeixen plantes exòtiques per a vendre en la carretera que talla el desert i d'on prové la seva única font d'ingrés econòmic.
El documental retrata i subratlla la condició de pobresa i abandó d'aquesta regió abandonada de Mèxic, paradoxalment dita el cor de Mèxic (per estar al seu centre geogràfic amb nou fronteres cap a altres estats) el film aixeca una clara denúncia per mitjans visuals i poètics de la condició humana dels seus habitants.
"Trópico de Cáncer" ens submergeix en el món rural mexicà i fa visible l'enorme contrast entre el món del camp i el món de les grans ciutats, -els viatgers frenen en les seves camionetes a mig desert a comprar un souvenir exòtic- (pells d'escurçons, corbs, cérvols i un llarg etcètera, a més de bisnagues i plantes com el peyote)

## Reconeixements

A la XLVII edició dels Premis Ariel (2005) "Trópico de Cáncer" va guanyar el "premi Ariel" de l'Academia Mexicana de Artes y Ciencias Cinematográficas com a "Millor Opera Prima documental" (va obtenir dues nominacions), el Premi Joris Ivens al 27è Festival Cinéma du réel, Centre Pompidou, París, França. Va rebre el premi "Ojo" al Festival Internacional de Cinema de Morelia, Michoacán i Millor documental en la Trobada Mundial Henri Langlois d'Escoles de Cinema.

## Referències

* ↑ DocumentaMadrid 2018 rendirá homenaje al mexicano Eugenio Polgovsky, fallecido en agosto, cineytele, 5 de març de 2018
* ↑ Tropico de Cancer al web del Festiva l de Canes.
* ↑ For María and José, All Work and No Play, The New York Times, 8 setembre de 2011
* ↑ Dans le champ de haricots, le vertige de l'enfant au travail, Le Monde, 20 de setembre de 2011
* ↑ ‘Temporada de patos’ arrasa en la entrega de los premios Ariel de la Academia Mexicana de Cine, cineytele.com, 31 de març de 2005

## Bibliografia

* Cruz, Maximiliano y varios autores. Reflexiones sobre cine mexicano contemporáneo. Documental (en castellà). 2014. México: Cineteca Nacional, 2014. Arxivat 2014-12-19 a Wayback Machine.
* Koehler, Robert. Agrarian Utopias/Dystopias: The New Nonfiction (en anglès). 2011. US: Cinema Scope, 2011.
* Beckett, Colin. Cineaste. Working Methods: The Robert Flaherty Film Seminar (en anglès). 2010, 2010. Arxivat 2013-09-14 a Wayback Machine.
* Beyer, Joseph. Sundance. Archives / 2005 Sundance Film Festival (en anglès). 2005, 2005.

## Enllaços externs

* A tecolotefilms Arxivat 2021-04-10 a Wayback Machine.